
1. Paemurru tänav L2 ja 1. Paemurru tänav L3 
maaüksuste munitsipaalomandisse taotlemine
ja sihtotstarbe määramine 
1. Asjaolud ja menetluse käik 
Narva Linnavalitsuse Linnavara- ja Majandusameti bilansis on tänavarajatis (1. Paemurru tänav). 
1. Paemurru tänav on Narva linna teede ja tänavate nimekirjas, mis on kinnitatud Narva Linnavolikogu 23.12.2005.a otsusega nr 235. 
Nimetatud tänava teenindamiseks moodustatakse maaüksused 1. Paemurru tänav L2 ja 1. Paemurru tänav L3 ligikaudsete pindaladega 7 900 m2 ja 8 850 m2. 
Antud maaüksuste piiride ettepanekud on 20.02.2012.a kooskõlastatud Ida-Viru maavanema poolt. Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punkti 2 kohaselt tuleb nimetatud maaüksustele määrata maa sihtotstarve.

Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel, tuleb vastu võtta otsus 1. Paemurru tänav L2 ja 1. Paemurru tänav L3 maaüksuste pindaladega 7 900 m2 ja 8 850 m2 linna munitsipaalomandisse taotlemise kohta.

2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa.
2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.
2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Teeseaduse § 3, Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr155 „Katastriüksuse sihtotstarvete liigid ja nende määramise kord”, Narva linna üldplaneeringust.
3. Otsus
3.1 Taotleda Narva linna munitsipaalomandisse järgmised maaüksused:

3.1.1 1. Paemurru tänav L2 maaüksus (lisa 1), ligikaudse pindalaga 7 900 m2
3.1.2 1. Paemurru tänav L3 maaüksus (lisa 2), ligikaudse pindalaga 8 850 m2
3.2 Määrata punktis 3.1. nimetatud maaüksustele katastriüksuse sihtotstarbeks transpordimaa (007; L).

4. Rakendussätted
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksused ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

